धौलपुर। जिले की महिला शिक्षिकाओ ने ग्रीष्मावकाश के दौरान आयोजित होने वाले शिक्षक प्रशिक्षण शिविरों को गैर आवासीय करने की मांग को लेकर विरोध प्रदर्शन किया। जानकारी के अनुसार शिक्षा विभाग की ओर से ग्रीष्मावकाश में आयोजित किए जा रहे आवासीय शिक्षक प्रशिक्षण शिविरों के विरोध में राजस्थान शिक्षक एवं पंचायती राज कर्मचारी संघ के पदाधिकारियों ने जिलाध्यक्ष राजेश शर्मा की अगुवाई में जुलूस निकाल कर एसडीएम कार्यालय पर उग्र प्रदर्शन कर मुख्यमंत्री के नाम ज्ञापन सौंपा। इसमें कहा गया है कि भीषण गर्मी को देखते हुए आवासीय प्रशिक्षण शिविरों को पहले की भांति गैर आवासीय किया जाना चाहिए।